જયંતીઓની વાત કરીએ તો સૌથી મોટી જયંતી તો બૉલીવુડની ૧૦૦મી જયંતી છે. આપણામાંના ઘણાને માટે બૉલીવુડ એટલે બૉલીવુડના ભગવાન અને બીબીસીના સર્વેમાં જેમને પાછલી સદીના મહાન અભિનેતા જાહેર કરાયા હતા તેવા અમિતાભ બચ્ચન છે. તાજેતરમાં જ બૉમ્બે ટૉકીઝ દ્વારા રિલીઝ કરાયેલી ચાર ટૂંકી ફિલ્મો પૈકીની એક એવી ‘મુરબ્બા’ના માધ્યમથી અનુરાગ કશ્યપે અમિતાભ બચ્ચનને સાચું શ્રેય આપ્યું છે. અનુરાગ કશ્યપ પોતાનામાં ઠાંસી-ઠાંસીને ભરેલી ભારતીયતાને કારણે જ આ કાર્ય કરી શક્યા છે. મને આશંકા છે કે અત્યાર સુધીનું અનુરાગનું આ શ્રેષ્ઠ કાર્ય હતું. પ્રેમચંદની ટૂંકી વાર્તાઓની જેમ થોડી જ મિનિટોમાં અનુરાગે આપણને તમામ સંવેદનાઓનો અનુભવ કરાવ્યો, હસાવ્યા અને રડાવ્યા, એ બધા ઉપરાંત બિગ બીના દરેક પ્રશંસકના મનમાં રહેલી ઇચ્છાઓ અને તેમના જીવનો પર બચ્ચનની અસરો વિશે રજૂઆત કરી છે. બૉલીવુડ જ્યારે પોતાની ૧૦૦મી જયંતી ઊજવી રહ્યું છે ત્યારે અનુરાગ કશ્યપનું કાર્ય લેખે લાગે છે. સમયની સાથે પ્રેમ કરવાની રીતભાતો બદલાઈ શકે છે પરંતુ એક બાબત તો સતત રહી છે. અમિતાભ બચ્ચન માટેનો પ્રેમ તેમના પ્રશંસકોના હૃદયમાં ઠાંસી-ઠાંસીને ભર્યો છે અને આપણે એને ચોક્કસ રીતે અભિવ્યક્ત પણ કરતા આવ્યા છીએ. અમિતાભ બચ્ચનના ફેસબુક પેજ પર મુકાયેલી તસવીરોમાં તમે જોઈ શકશો કે દર રવિવારે તેમની ફક્ત એક ઝલક મેળવવા માટે તેમના નિવાસસ્થાને પ્રશંસકોનાં ટોળેટોળાં ઊમટી પડે છે. બૉલીવુડ સદા જીવંત રહે!